
PROME MINISTER A CUESTIONA EROR HURIDICO DI MINISTER URSELL ARENDS 
URSELL TA PROME MANDATARIO CU 
A CUMINSA CASO CONTRA SU MES 


DEN CORTE A SALI NA CLA CU 


TIRONAN A BORA 
CURASON Y 
PULMON DI VICTIMA 


PA FALTA DI CREDIBILIDAD DI GOBIERNO 
DELEGACION NACIONAL 
TIN CU SALI Y 
BAY ATENDE SITUACION 
CU HULANDA 


LIDER DI FRACCION DI AVP, 
MR. MIKE EMAN: 


PRESIDENTE DI STATEN 
‘NA 2025 LO SCUCHA 
SINDICATONAN Y OPPA’ 

S 
eccion hubenil di KIA ta sigui haya mas preso hoben. 
Diabierna Corte a trata caso penal contra dos mucha 
homber relativamente hoben y kendenan tabata envolvi den 
delitonan hopi pisa, uzando diferente tipo di arma. Ta papia 
aki di Aaron Rodriguez y Kion Sena, kendenan a uza arma di 
candela y machete riba nan victima Anthony Carti. 


E caso di asesinato aki a tuma luga na december aña pasa, 
den e area turistico. Momento cu caya tabata druk, no sola- 
mente cu localnan pero e bishitantenan cu tabata disfruta di 
e bida nocturno di Aruba. 


Aaron tabata den compania di Kion Sena, kende tabata cana 
cu un machete e anochi ey pa miedo di wordo ataca pa e 
gang di Dakota, cu kendenan e tabatin problema y a keda cu 
un brasa lesiona. 


E tratamento di e caso aki a dura basta largo pa motibo cu 
a pasa diferente video, di diferente angulo pa mira con e 
hecho a tuma luga y si ta berdad por mira riba e video cu 
Aaron a haya e arma den bisindario di unda e hecho a tuma 
luga luga. Aunke el a señala e punto, cu ta keda net di un 
palo di luz, e no tabata visibel riba e video. 


Tur e problema ta draai cu, segun Rodriguez, Anthony Carti 
alias Juni Maton, a kere cu e tabata forma parti di e gang di 
Bushiri cu kende e grupo di Carti tabatin problema. Esaki 
pasobra nan tabata practicamente canando hunto. 


Riba e video por mira con Juni a dale un mokete y el a bira 
saca e arma di candela y a los dos tiro. E prome caba a 
alcansa e victima den su pecho (curason) y tabata e tiro 
fatal. Y despues el a core bay pa huy den e auto. Pero prome 
cu esey, a los un di dos tiro, manera pa sigura su morto, y 
esaki a alcansa e homber den su pulmon. 


E amigo cu tabata cu ne tambe tabata arma cu un machete, 
cu el a coy den e auto, segun e ta bisa un rato prome, y a 
cap e homber cu a dal su amigo Aaron. Pero e momento cu 
el a haci esaki, no tabata necesario pa defende su amigo 
mas pasobra e victima tabata na suela tira, agonisando. 
Asina mes el uza e machete direccion cabes y brasa di Juni. 
Empeorando asina su situacion. Juni a haya dos cap formal 
na su cabes. No por a haci nada mas p’e. 


Fiscal pa e motibo aki a pidi pa declara Aaron culpabel di 
mata un hende y su amigo di complice den e matamento y 
intento di mata tambe. Aaron, fiscal a bisa, no tin motibo pa 


husge bou leynan hubenil y mirando cu e tabata arma tambe 
den un luga publico, a pidi 16 aña. Kion kende tin 17 aña y 
cu tin algun problema, psycholoog a conseha pa husga bou 
leynan hubenil. P’esey den su caso a pidi lo maximo cu ta 
permitisibel bou di ley hubenil cu ta 4 aña. 


Fiscal a menciona con e famia di e victima a pasa den un 
situacion horibel, no solamente cu e homber a wordo mata, 
pero cu un filmacion di dje den su ultimo minuutnan di bida 
a bay riba rednan social. Banda di esaki, tata di e acusado 
cu a los e tiro, a pone un post riba Facebook manera cu su 
yiu tabata un heroe y a catalogue como un solda. E acusado 
mes a bisa sinembargo e no tin mucho contacto y no conoce 
su tata bon. 
Na final e dos acusadonan a bisa cu loke a pasa no tabata 
nan intencion ora cu nan a subi caya pa keiro e anochi ey. 
Dia 14 di juli tin sentencia den ambos caso. 


Den Corte a sali na cla cu 


Tironan a bora curason y pulmon di victima 

U 
nico salida na e momentonan aki pa Aruba, a forma- 
cion di un delegacion di partidonan di oposicion y gre- 
mionan sindical, comercial y otro instancianan social y re- 
ligioso, pa bay atende c u e situacion cu gabinete Wever 
Croes I y II a hinca e pais aki aden. 


Ta bisto cu gobierno di coalicion di MEP cu RAIZ, no ta 
gosa di confiansa ni di gobierno di Hulanda, tampoco di e 
comision di supervision, cu ta CAft y ta bon cla cu e gobi- 
erno aki no por negocia nada mas pa alivia e situacion dolo- 
roso cu pueblo di Aruba ta bibando na e momentonan aki. 


C’un Parlamento domina pa solamente 11 parlamentario 
cu ta no solamente sostene pero tambe ta wordo domina 
pa gobierno, tin un situacion caminda gabinete Wever 
Croes II ta parce un gobierno di “dictadura” caminda ta 
den Cocolishi tur cos ta wordo dicidi, sin importa e derecho 
di pueblo pa por bisa trankilamente sin pasa den di un 
pobresa nunca bista na e momentonan aki. 


Ora cu analisa e mocion entrega pa Kamminga den Tweede 
Kamer siman pasa, a keda comproba cu no solamente 
gobierno Hulandes pero tambe Tweede Kamer no ta confia 
gabinete Wever Croes II, principalmente Prome Minister 
Evelyn Wever Croes. 


E situacion ta serio caminda ni 
gobierno y tampoco e 11 parlamentari- 
onan cu ta sostene e gobierno aki, no ta 
scuchando gritonan di desesperacion di un 
pueblo cu ta bibando den un situacion 
sumamente delicado y den hopi caso, 
situacionnan hopi penoso. 


Na momento cu Presidente di Parlamento, supuestamente 
e cas di representantenan di pueblo ta bin dilanti y confirma 
den declaracion na prensa, cu e ley di 7% BBO na frontera 
lo pasa e siman aki, sino na luna di Juli of Augustus, sin tuma 
na consideracion tur informacion cu gremionan comercial 
a presenta diahuebs ultimo, ta muestra cu pueblo ta para 
su so contra di un gobierno cu no ta traha pa su bienestar. 


NO TIN LUGA MAS pa duna gobierno mas 
placa na medida, bou di e capa di reforma 
fiscal, y tur caminda ta mustrando cu por 
lo pronto pueblo no tin ni un gobierno y 
tampoco 11 parlamentario pa defende su 
interes, loke ta pone cu tin cu busca un otro 
firma pa pueblo wordo scucha. 


Mester forma un delegacion di fraccionnan di oposicion, cu 
pa colmo tin mas voto cu e dos fraccionnan cu ta sostene 
gobierno, hunto cu gremionan riba e isla, pa asina bay 
sinta na Hulanda y mustra cu e caminda cu Prome Minister 
Evelyn Wever Croes hunto cu su gobierno a tuma pa pueblo 
di Aruba, no ta e caminda corecto y cu cosnan no por sigui 
manera e ta bayendo. 


Gabinete Wever Croes II a mara su mes na acuerdonan 
sin cu esaki nan ta gosa di aprobacion di parlamento of 
di gremionan y mester tin un delegacion cu por lanta bay 
Den Haag, sigur un delegacion cu ta domina Hulandes y 
reuni cu representantenan di Hulanda, presentando un 
miho plan, pa atende cu asuntonan cu a di vital interes pa 
henter e pais. 


Mester mustra gobierno Hulandes tambe cu cosnan no por 
cana na Oranjestad mescos cu nan ta cana na Den Haag 
y cu e situacion cu gabinete Wever Croes II a hinca e pais 
aki aden, ta mescos cu “horta” autonomia di parlamento di 
pais Aruba. 


Ta di spera cu gremionan hunto cu participacion di parti- 
donan di oposicion, cuminsa reuni y formalisa un plan di 
rescate nobo pa atende cu interes di e pais aki, caminda for 
di principio, interes y bienestar di ciudadanonan di e pais 
aki, ta bin na prome luga! 


Pa falta di credibilidad di gobierno 


Delegacion nacional tin cu sali y 
bay atende situacion cu Hulanda 


Dialuna, 26 Juni 2023 
LOCAL 
4 
AWEMainta 


Minister di Turismo y Salubridad Publico ta anuncia cu entrante 
27 di juni 2023 durante 14 dia lo tin oportunidad pa un y tur 
tuma conocemento na Departamento di Legislacion y Asunto 
Huridico, Schotlandstraat 53, di un peticion cu a ser haci pa 
obtene un koffiehuis- y un restaurantvergunning A pa e parcela 
J.G. Emanstraat 72-A. E permisonan aki ta concerni e.o. benta 
di bebida sterki por detal y cuminda pa consumo den e parcela. 
Durante dicho periodo aki tur hende por expresa por escrito nan 
obhecion contra dunamento di e permisonan menciona, dirigi na 
e Minister di Turismo y Salubridad Publico, via intermediacion 
di Director di Departamento di Legislacion y Asunto Huridico, 
Schotlandstraat 53. 


T 
ratamento di e caso di asesinato diabierna ulti- 
mo den Corte di Prome Instancia, tabata un bi- 
sta cla pa henter comunidad, riba un mentalidad di 
algun grupo di hoben cu simplemente no a respeta 
bida di otro. 


Ministerio Publico, manera cu abogado Vito Carlo 
a mustra despues di tratamento di e caso, no a 
laga espacio pa hinca ni un feneta, ya cu no sola- 
mente tabatin declaracion di testigonan y di e propio 
acusadonan, tin grabacionnan na e sitio cu tabata 
pruebanan contundente di loke a tuma luga y con a 
asesina e homber Carty. 
Supuestamente segun acusadonan ta papia di un 
confrontacion entre dos gang di cual nan no ta forma 
parti di dje pero na final di e anochi, nan a bira e figu- 
ranan principal den henter e caso di asesinato aki. 


Declaracion di e propio acusadonan tambe a hinca 
nan den mas problema cu loke nan ta kere, ya cu 
entre otro e asunto di a haya un arma di candela 
benta den un hanchi den bisindario, simplemente no 
ta un argumento valido, ya cu ningun hende cu haya 
un arma di candela abou y carga esaki den su poder, 
ta bira responsabel automaticamente pa e arma aki. 
Un arma tira abou pa su cuenta, no ta duna garantia 
cu por tira cune pero aparentemente e acusadonan 


ANALISIS 


Pruebanan di Ministerio Publico ta 
mustra ehecucion di Anthony Carty 


tabata confia cu loke nan a haya tira riba caminda, ta un arma cu ta traha y 
traha bon. 
Ta bin acerca cu e hecho cu nan a carga henter anochi un machete cu nan, 
supuestamente pa defende nan mes, ta otro argumento sin base y cu nan no 
por hustifica. 


Al contrario e acusado cu tabata tin e machete den su poder, por bisa cu 
practicamente el a bay pa ehecuta loke nan bin pa haci cu victima Carty ya cu 
loke el a haci cu e victima, ningun momento ta un accion cu ta cana riba caya 
publico cu machete pa “defende” su mes. 
Grabacionnan ta mustra cu mientras cu e victima Carty tabata na suela sang- 
rando profusamente pa herida di bala den su curason, e acusado cu ta cana 
arma pa defende su mes ta acerca e victima kende tabata muriendo na e 
momentonan ey y ta dal e victima cu machete riba su cabes ocasionando un 
kap profundo y despues ta bolbe macheta e victima na su brasa, mustrando 
un rabia sin igual di e acusado aki. 


Argumentonan cu ta mustra riba excuus sin merito, no ta cambia e situacion 
ya cu si ta hobennan cu ta pensa corecto, cu ta bisa di ta inocente, lo a hiba 
e arma di candela mesora pa polis, entrega esaki pa nan mes no haya mes 
den situacionnan serio caminda nan lo a uza e arma aki, loke a riba e caso 
despues tambe. 


Cana cu machete riba caya pa defende bo mes, no ta hustifica bou di ningun 
circunstancia inocencia di un hende ya cu pa cana rond c’un machete sconde 
den carson of otro caminda, no ta cuadra cu mentalidad normal di un hende 
respetuoso y responsabel. 
Ta sospechosonan cu no a ria ningun momento di ehecuta e victima, di kita su 
bisa for di dje ya cu nan por a bringa cu’ne, sin uza arma y sin a dicidi di tira 
c’un arma di candela riba e persona pa despues dal dos machetaso pa loke ta 
mustra, sigura cu e lo perde su bida. 
Un aspecto cu tanto autoridadnan hudicial como otro instancianan tin cu 
cuminsa mira cambionan di ley pa atende cu e fenomeno di “muchanan” 
menor di edad riba caya, tin cu ser atendi, ya cu algun siman prome un caso di 
asesinato riba cero na Savaneta, tabatin menornan di edad envolvi, sea como 
chauffeur of como pasahero y den e caso di asesinato di e homber Carty, 
atrobe un hobencita di 15 aña meti den e grupo. 
Un cambio di ley pa haci mayornan mas responsabel pa comportacion di 
yiunan menor di edad, sin duda ta necesario y na su luga! 


Dialuna, 26 Juni 2023 
AWEMainta 
LOCAL 
5 


H 
enter Aruba lo mester a keda asombra cu e contesta cu Pres- 
idente di Parlamento a duna e lider di oposicion, mr. Mike 
Eman, na momento cu esaki a lanta para, dirigi su mes na e Presi- 
dente y puntra ‘ki dia ta scucha e gremionan sindical y OPPA tam- 
be manera cu fraccion di AVP a solicita’. 


Tabata na final di e encuentro cu gremionan comercial cu e Lider 
di Oposicion, mr. Mike Eman, a insisti riba un encuentro cu gremi- 
onan sindical y OPPA pa scucha di nan banda tambe kico ta nan 
opinion riba e 7% BBO na frontera. Riba esaki e Presidente di 
Parlamento, mr. Edgar Vrolijk, a laga Eman sa cu “na aña 2025 lo 
e yama e reunion ey”. 
Despues di hopi insistencia por fin a yega na scucha gremionan 
comercial cu tabata hopi cla y unanime den nan opinion: e ley di 
BBO di 7% riba tur locual tin awor caba na peso riba pueblo y 
comercio lo trece Aruba na e “BREAKING POINT”. 


Inicialmente no tabata conoci kico berdaderamente e impacto 
di e 7% BBO na frontera lo bay ta. Den e confusion aki gobierno 
a keda pusha e ley aki como un cambio cu menor consecuencia 
pasobra supuestamente esnan cu paga e 7% lo hay’e bek. Awor 
tin un realisacion mas grandi cu e presentacion aki ta uno eroneo 
y cu e consecuencia ta bay ta devastador pa e consumidor, e 
empresario, turismo di Aruba, su prijs y su calidad y finalmente 
pa henter e desaroyo socio economico di Aruba. P’esey fraccion 
di AVP a hay’e urgente pa scucha e gremionan y pa e motibo ey 
a haci un solicitud pa trece gremionan den Parlamento den un 
“hearing” publico pa pueblo tambe por scucha, asina e lider di 
oposicion, mr. Mike Eman a accentua despues cu ya e tin lunas ta 
adverti pa consecuencianan di e 7% BBO na frontera. 


E conseho di RAAD VAN ADVIES ariba e introduccion di 7% BBO 
na frontera tambe ta cla y directo: efectonan lo ta devastador 


pa poder di compra, inflacion, clima di inversion, turismo y nos 
economia en general. Raad van Advies ta hasta cita Banco Central 
cu ta pronostica un caida real den nos economia pa aña 2023. E 
cifranan aki e lider di oposicion a mustra gremionan riba dje cu 
nan a subraya cu berdad esakinan ta indicacion cu nos ta na e 
“BREAKING POINT”. 


Fraccion di AVP a solicita cu urgencia un Openbare Bijeenkomst cu 
FTA, SEPPA, STT, ABV, SIWA, OPPA, SADA, CAMARA DI COMERCIO, 
Comerciantenan Unie, SNBA, ATTIA, AHATA, ATA, RESTAURANT 
ASSOCIATION, TIMESHARE ASSOCIATION, Aruba’s Jewelers 
Association y demas gremionan sindical, comercial, prome cu 
entrega pregunta. 


Pa e lider di oposicion mr. Mike Eman ta incomprendibel cu 
despues di scucha gremionan comercial mes bisa cu e medida di 
7% lo ta devastador pa e consumidor, esta gran parti di e pueblo 
trahador y nos pensionadonan, cu e Presidente di Parlamento, 
mr. Edgar Vrolijk, ta tuma e postura y laga Eman sa cu ta te na 
2025 lo scucha sindicatonan y OPPA. 


Den e dianan aki lo mira si Presidente di Parlamento lo keda riba 
e postura aki. E lider di oposicion, mr. Mike Eman, a accentua 
cu lo insisti pa scucha e gremionan sindical y OPPA, manera cu 
Fraccion di AVP solicita, pero cu di nan parti tambe mester laga 
e Presidente sa cu e ponencia “cu ta na 2025” lo scucha nan NO 
ta aceptabel. 


Lider di Fraccion di AVP, mr. Mike Eman: 


Presidente di Staten ‘na 2025 
lo scucha sindicatonan y OPPA’ 

E 
barco di Marina Zr.Ms. Groningen y Wardacosta Caribe 
Hulandes diahuebs y diabierna marduga a intercepta 
dos transporte di droga y a confisca casi 2.000 kilo di droga. 
E barco di Marina Zr.Ms. Groningen, nabegando pa 
Wardacosta Caribe Hulandes, durante marduga di diahuebs a 
intercepta un transporte di droga. Zr.Ms. Groningen despues 
di e deteccion di e boto sospechoso a lansa dos boto rapido 
di intercepcion di e barco patruyero, e asina yama FRISC, pa 
intercepta e go-fast nan. 
Unabes na un distancia cerca, e FRISC hunto cu e team di 
Wardacosta Caribe Hulandes, Scuadron di Infanteria di Flota 
(Fleet Marine Squadron) y e tripulacion di Zr.Ms. Groningen, 
a identifica nan mes na e boto sospechoso, pa medio di 
cende nan luznan ’zwaailicht’ blow. Despues di esaki e boto 
a purba huy cu un velocidad halto y e tripulacion a cuminsa 
tira paketenan den lama. 


Durante e persecucion a los tironan di advertencia, y final- 
mente un di e motornan di e go-fast mester a keda desactiva 
pa medio di tironan dirigi. E cinco sospechosonan na bordo 
di e go-fast finalmente a entrega nan mes. E team di e FRISC 
a saca e paketenan cu a keda tira den lama. E siguiente 
marduga a bolbe detecta un go-fast den lama Caribe. E biaha 
aki tabata trata di un go-fast cu shete persona na bordo. 
Despues di e deteccion di e contacto, e dos botonan rapido 
di intercepcion di e barco patruyero, esta e FRISC-nan, a 
keda lansa pa intercepta e go-fast. E 12 sospechosonan di e 
go-fastnan cu nacionalidad Venezolano, ademas di e contra- 
banda a keda entrega na Cuerpo Policial di Corsou. 


Un total di casi 2.000 kilo di droga e keda confisca riba e 
dos go-fast nan. Zr.Ms. Groningen desde mei 2023 ta activo 
como barco patruyero den region Caribe, y ta combina e 
operacionnan anti-droga cu sosten na Wardacosta Caribe 
Hulandes hunto cu dunamento di asistencia humanitario. 


2.000 kilo di droga confisca den dos dia 


Dialuna, 26 Juni 2023 
AWEMainta 
LOCAL 
7 


We know that when you’re getting ready 


starts with a vision. 


And from the start of your vision all the 
way to completion, Kooyman is here to 
help our Caribbean makers and builders 
get the right tools, products and expertise, 
so every detail is done to perfection. 


Start realizing your vision today at 
kooymanbv.com or your nearest store. 


your vision. 
kooyman 
precision. 


kooymanbv.com 


P 
racticamente tur hen- 
de tabata sa for di dia- 
bierna caba cu e decision 
di un dia prome di Minister 
Ursell Arends di inicia un 
caso den Corte contra di 
Embassy Suites, tabata no 
solamente un eror ‘bergon- 
soso’ pa su propio gobier- 
no pero tambe pa su per- 
sona. 


Ta un eror cu ta confirma 
e falta di experiencia di un 
mandatario cu na varios 
ocasion caba, a demostra 
su falta di conocemento 
pa loke ta gobernacion di 
e pais, sigur despues cu su 
partido a haya algun minis- 
terio cu cual RAIZ como 
partner den gobernacion, 
no ta ministerionan mucho 
pisa. 
For di e tempo ey medi- 
onan 
di 
comunicacion 
a mustra cu loke Ursell 
Arends y su partido a ricibi 
for di formado Evelyn Wev 
er Croes pa forma coalicion 
di MEP-RAIZ tabata simple- 
mente un tipo di “pret 
pakket,” cual awor ta e 
propio Prome Minister ta 
confirma cu hasta e minis- 
terionan “facil”aki, a bira 
problematico pa e vice 
Prome Minister di e pais. 


Inicialmente 
Prome 
Minister no a reacciona 
mesora contra di e decision 
di Minister Arends kende 
pa medio di su abogado, 
a inicia un proceso legal 
contra di Embassy Suites, 
sin tuma na considera- 
cion consecuencianan cu e 
decision aki ta implica. 
Pa cuminsa e pregunta ta: 
Arends no a realisa cu el 
a cuminsa un caso contra 
su mes, cu ta forma parti 
di Conseho di Minister y 
Gabinete Wever Croes. 
E decision cu a tuma encu- 
anto Embassy Suites ta 
algo cu mester a wordo 
discuti 
den 
reunionnan 
di Conseho di Minister, 
di cual Ursell Arends ta 
forma parti di dje. P’esey 


Prome Minister a cuestiona eror huridico di Minister Ursell Arends 
Ursell ta prome mandatario cu 
a cuminsa caso contra su mes 


su movecion, pa pasa di sorpresa na e sitio di construccion, 
ta keda algo straño. E solo presencia di Minister Arends na e 
sitio di construccion diahuebs ultimo, tabata e prome eror di 
su parti, ya cu e ‘excuus’ cu el a presenta di tabata caminda 
pa un lunch cu su famia, no tabata cuadra y pa despues e 
no dirigi palabra na abogado di e proyecto, cu ta ruman di 
Minister Glenbert Croes, pa despues e mesun abogado cu e 
mandatario a bisa cu e ta papia den su nomber, a inicia e caso 
algun ora despues. 
Den un reaccion na prensa, Prome Minister a mustra cu e ta 
sumamente sorprendi pa e decision di Minister Arends di acudi 
na Corte, sin cu el a atende e asunto aki prome den Conseho di 
Minister di diabierna ultimo, ridiculisando su propio gobierno 
fuera di su mes. 


Segun Premier Wever Croes el a pidi e mandatario nobato un 


splicacion di loke el a haci ya cu for di tur angulo cu mira e 
asunto aki, no tin forma pa aproba e paso tuma pa e minister 
y su abogado. Minister Presidente a mustra riba seriedad di 
e caso, caminda inversionistanan ta wordo perhudica sin cu 
esaki ta necesario y e forma con esaki ta tuma luga, tabata 
sumamente bergonsoso ya cu permisonan cu tin vigente 
algun otorga pa e propio gobierno di Minister Arends, ta pone 
seriedad y integridad di gabinete MEP-RAIZ na duda formal. 


Na momento cu Minister Arends papia cu mester balansa 
importancia pa proteha naturalesa contra desaroyo di e pais, 
ta algo cu simplemente e mandatario no por uza, sigur ora 
cu mira cu tin algun sitio caminda sector grandi di matanan 
di mangrove a muri na algun sitio sin cu el a mustra un tiki di 
preocupacion pa esaki. Tampoco su gobierno a tuma iniciativa 
pa haci un estudio di kico ta pasando y kico lo haci cu e situ- 
acion aki pero e parti mas ridiculo ta cu Minister Arends y su 
gobierno no ta tumando na serio ey situacion explosivo cu tin 
cu e awa sushi di e planta di purificacion di Bubaliplas. 


Apesar di e situacion aki cu e beach dilanti di Embassy Suites, e 
gobierno di coalicion lo sigui dilanti ya cu tin cosnan partidista 
y personal pa regla prome cu e gobierno aki bay cas! 

SUNDAY BRUNCH 


D 
urante transcurso di e ultimo simannan, algun desaroyo a tuma luga 
relaciona cu un aanlegvergunning pa crea un beach dilanti Embassy 
Suites. Dia 16 di juni 2023, Natura Development N.V. a haya un aanlegver- 
gunning pa crea un beach, bou di varios condicion. Un di e condicionnan 
ta cu no por kita of haci daño na naturalesa sin ontheffing di Minister di 
Naturalesa. Esaki tambe ta un prohibicion regla den nos Natuurbescher- 
mingsverordening. 


“Lastimamente, a cuminsa kita un tipo di mata protegi na e sitio en cues- 
tion. Esaki sin un ontheffing di mi ministerio manera exigi pa ley y poni 
como condicion den e aanlegvergunning”, Minister Arends ta declara. 
Natura Development N.V. ta di opinion cu nan no mester di un ontheffing y 
cuminsa cu e trabaonan. Motibo pa cual Gobierno mester a actua lihe pa 
preveni mas daño na naturalesa. 


Pa para e actividadnan, a opta pa un ordemaatregel. A resulta cu funda- 
cion ABC tawata preparando un paso similar. Den comunicacion rapido cu 
e abogado di ABC, un peticion pa un ordemaatregel a sali cu a logra su 
meta di proteha naturalesa e.o. mustrando cu Minister di Naturalesa no a 
duna un ontheffing. 


Den esaki obhetivo di Minister di Naturalesa ta pa atende e desaroyador cu 
e mester para e actividadnan y sigui e proceso indica. E peticion pa e orde- 
maatregel ta contene un kibocacion cu a crea e impresion cu un minister 


Minister Ursell Arends: 


Accion rapido pa proteccion di naturalesa 


ta demanda un ministerio di un otro minister. E 
kibocacion aki no tin mas consecuencia pa e 
proceso. Mas importante ta cumplimento cu 
ley y condicion, y proteccion di Aruba su natu- 
ralesa. 


Esaki hustamente tawata ta e meta di e 
Minister di Naturalesa, cu a actua rapidamente 
pa preveni mas daño na naturalesa. Gobierno 
lo actua pa preveni cu e trabounan pa crea un 
beach lo continua, en espera di e siguiente 
pasonan legal. 


Minister Arends ta reitira cu pa logra un 
desaroyo economico sostenibel ta rekeri un 
balansa entre construccion y naturalesa. 
Den nos estado di derecho ley y condicion 
t’ey pa cumpli cun’e y ta conta pa tur. Esaki 
ta inclui proteccion di naturalesa. Gobierno 
ta evaluando su siguiente pasonan, teniendo 
na cuenta e interes general di pais Aruba y e 
derecho di tur esnan envolvi. 

lo duna mas splicacion di kico a bay fout. Pues 
no ta trata aki di problema entre un minister y 
e resto di su gobierno; ta simplemente un eror”, 
segun e prome mandatario di nos pais. 


Pa loke ta trata e caso mes di Embassy Suites, 
prome minister a indica cu Embassy Hotel ta 
un proyecto di varios gobernacion, y cu e mes 
a yega y haya e proyecto cla. Ta un hotel cu 
ta duna empleo na hopi mama y tata di famia 
local. Nan a haci un peticion pa por drecha e 
beach, y nan a haya promesanan di ministernan 
anterior. DIP a otorga e ‘aanlegvergunning’ pa 
nan drecha e beach completamente den cuadro 
di ley y teniendo na cuenta e consehonan di 
demas departamentonan, y hasta a inclui e 
recomendacionnan di Directie Natuur en Milieu 
(DNM) como condicion den e aanlegvergun- 
ning. 


Segun minister Arends y DNM a resulta despues, 
cu e hotel lo a viola e vergunning otorga. A base 
di rapport di DNM ta evaluando si esaki ta e 
caso of no y ki paso mester tuma al respecto. 


Prome 
Minister 
ta 
reitera 
cu 
desaroyo 
economico ta importante pa nos pais por recu- 
pera y den esaki mester busca un balans entre 
desaroyo y naturalesa. 


Gobierno di Aruba ta aprecia e interes di inver- 
sionistanan local y stranhero. Aruba tin un 
sistema legal hopi solido y pues permiso y 
condicionnan mester wordo cumpli cune. Den 
e caso aki no ta diferente. E departamentonan 
di gobierno ta haciendo nan maximo esfuerso 
pa resolve e situacion mas pronto cu ta posibel. 


R 
iba 
insistencia 
di prensa Prome 
Minister Evelyn Wev- 
er-Croes a declara cu 
e mes ta sumamente 
sorprendi cu su co- 
lega minister a cum- 
insa un caso contra 
su mesun gobierno 
y pues su mes.“Mi 
no ta compronde e 
strategia di e aboga- 
do cu a propone es- 
aki, cu ta algo huri- 
dicamente incorecto. 
Mi a pidi colega min- 
ister Ursell Arends 
pa un splicacion kico 
a bay fout aki, y mi 
ta pendiente di esa- 
ki. E ta un eror grave 
y esnan responsabel 
mester carga nan re- 
sponsabilidad. 
Pa- 
sobra e accion aki 
por causa daño na e 
credibilidad di henter 
nos gobierno, sien- 
do cu demas minis- 
ternan no tin arte ni 
parti den esaki. Nos 
ta un gobierno serio, 
mi a lidera nos gobi- 
erno durante e peor 
pandemia 
cu 
nos 
pais a pasa aden, y 
na forma responsa- 
bel y exitoso. Locu- 
al a pasa diabierna 
cu e caso entama pa 
Aruba Birdlife Con- 
servation, ta atacha 
e imagen di gobierno 
y esey mi no ta acep- 
ta. Minister Ursell Ar- 
ends ta trahando pa 
coregi e eror y e mes 


Prome Minister sorprendi cu accion di 
abogado di Aruba Birdlife Conservation 

O 
ra husticia den un pais no ta funciona nos ta mira cu e pais 
ta bay den un decadencia. Enbes di cana den prosperidad 
e pais ta bay atras y ta mira pobresa. Esaki ta locual nos du- 
shi isla di Aruba ta bibando na man di un gobierno comunista. 
Un gobierno cu no ta respeta nos leynan y ta goberna manera 
cu e ta haya ta bon ta un gobierno dictador. Gobierno contin- 
uamente ta viola e ley di comptabilidad y no ta percura pa un 
jaarrekening. 


BBO na frontera a pone nos gremio comercial bira mas agresivo 
paso nan sa cu nan benta lo bay cay mas. Aruba su economia 
no por carga mas medida. For di 2017 cu e gobierno di partido 
MEP yuda pa partido POR y awor RAIZ a sinta ta medida tras 
di medida nos pueblo a wordo suta cu’ne. Gobierno a biaha 
rond mundo den biahe di placer paso nada a wordo logra pa 
yuda nos isla prospera. Mas luga a cuminsa dal nan porta cera 
Amerijet a cancela vuelo di inmediato. Esakinan ta manda un 
señal cla pa nos. 


Nos por a mira cu e Vacuna Gate a caba manera aros cu coco. A 
papia di mas di 800 sospechoso pero ta solamente 3 a aparece 
dilanti hues. Unda e grandinan mes a keda? Rond di mundo 
tabata tin problema cu e supuesto vacuna aki y awor tur cos 
ta sali na claridad. E companianan aki cu a fabrica e veneno 
lo tin cu duna cuenta dilanti hues. E corona virus ta un arma 
biologico y paisnan a sigui mesun patronchi manera World 


Health Oraganisation a dicta. Un organisacion cu a manipula 
cu informacion pa asina mas hopi hende tuma e vacuna pa 
para e virus. E cientificonan for di prome instante a bisa pa no 
tuma e vacuna paso e ta mas dañino cu bon. Awe nos por mira 
cuanto hende ta wordo haya morto. Nos ministernan a tume?? 


Tur caminda aki na Aruba tin problema. Hotelnan ta pasa trabao 
pa haya trahado y asina mes e gobierno ciego aki kier bin cu 
mas hotel. Aruba no tin cama pa tanta hende y no tin vivienda. 
No solamente cas pero tambe ta pone un peso cu Aruba no por 
carga. Nos por a mira cu den averahe Aruba tin puesto hopi 
halto pa locual ta trata ilegalidad. Nos sa cu Hulanda y Merca 
nan frontera ta habri cu awe e pueblonan tin cu biba e conse- 
cuencianan. Na Hulanda no tin cas ni pa e Hulandesnan y na 
Merca tambe el a bay for di man. Aruba no por permiti e cos aki 
paso siguridad di nos tur ta na peliger. 


Tur caminda tin malcontento y nos por a tende di ambten- 
aarnan cu a entama un caso paso nan a nenga nan vut. Locual 
cu nos ta mira cu mas y mas hende ta bandona nos isla paso e 
costo di bida ta asina halto y salarionan ta keda abao. Personal 
di brandweer tambe ta mal contento pa via cu no tin ekipo y e 
ambiente di trabao ta pessimo. E oficier van dienst a entrega 
nan auto paso nan a cansa. Tres auto di paga candela tin y nos 
por a tende cu poco dia ey mester a pone ekipo di trabao den 
un pickup paso e materialenwagen ta daña. 


Na KIA no tin luga pa mas preso y casi sigur e peso riba e 
trahadonan ta grandi. Un luga cu no a haya mantencion y cu 
ta cay den otro. Cuerpo policial tampoco ta bayendo bon pa 
via cu no tin opleiding y tin scarsedad di mas di 200 polis. 
Kier baha overtime tur caminda unda tin scarsedad. E ambte- 
naarnan ta fada y ta demotiva y situacion ta bira pio cu un 
aumento di costo di bida. E timebomb ta cla pa explota den 
cara di gobierno. Pueblo unda nos ta bay? 


Minister Arends ta hiba nos prome minister corte pa via di e 
beach cu kier traha dilanti Embassy Suites. Esaki ta demostra 
cu no tin un maneho y cu gobierno ta perdido den espacio. 
Straño si ta cu no por dialoga pa yega na un solucion pero ta 
gasta placa di pueblo na abogado pa un cos interno. Berdad ta 
ora cu gobierno ta goberna cu malicia bo ta haya bo cu situa- 
cion asina. Esaki ta ora cu un gobierno ta bay contra leynan 
di Dios y awor nan ta recoge nan cosecha di locual cu nan a 
sembra. E husticia di Dios ta riba nan. Partido Curpa ta e unico 
alternativa. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Eric Ras(Curpa): 


Un timebomb ocasiona pa mal gobernacion 
ta cla pa explota riba e gobierno 

L 
ocual cu gobierno ta haci ta cumpra tempo. Sobrina 
a tuma e liderazgo di partido MEP y tur locual cu su 
omo a logra cu lucha y sacrificio a caba na nada. BBO 
na frontera ta nada otro cu un otro medida mas riba lom- 
ba di pueblo. Nos pais a wordo goberna pa hendenan 
sin escrupulo y cu no tin amor pa nos pais. Partido MEP 
cu a gana eleccion na 2017 cu yen di promesa falso a 
sa di destrui nos isla den 6 aña di gobernacion. Partido 
MEP kier sigui biba di pasado y tira tur culpa riba partido 
AVP. Partido MEP no ta ningun santo paso si durante nan 
gobernacion di 2001 pa 2009 a subi mercado internacio- 
nal y fia 1.4 biyon florin no por sigui tira culpa riba par- 
tido AVP cu a haci mesun cos. 


Eric Ras(Curpa): 


Gaña, priminti y no cumpli ta 
e formato di gobierno pa sigui 
masacra nos pueblo cu medida 


Durante nan periodo di gobernacion di 2009-2017 partido AVP a fia 1.8 biyon florin 
cu ta solamente 400 miyon mas cu partido MEP. Pueblo no mester lubida e campaña 
di partido MEP na 2001 declarando cu Aruba ta bancarota. Awe den 2023 partido 
MEP hunto cu partido RAIZ ta bay den nos historia pa crea un mega debe riba 2 biyon 
florin y hisa nos debe nacional riba 6 biyon florin. A yega tempo pa e gobierno aki 
bay cas paso nan a zink Aruba. BBO na frontera lo ta e ultimo clabo cu e gobierno 
aki falta. 
Nos prome minister tin e ley di RAFT su dilanti pa firma bij het kruisje y tweede kamer 
ta pusha van Huffelen pa pone un punto final tras di e asunto aki comokiera cu tin 3 
aña di negosacion su tras y no ta mira un final riba e asunto aki. Hopi promesa haci 
di parti di nos prome minister na Hulanda pero te cu awe no ta cumpli cu nada na un 
acuerdonan haci. E holoshi ta canando y nos sa cu gobierno no a baha su gastonan 
y ta manera un bari sin bom ora cu ta trata placa di pueblo. Locual cu lo bay ta skirbi 
den historia di Aruba ta con partido MEP y partido RAIZ a entrega nos autonomia y 
a destrui nos isla. Nos pueblo mester biba den miseria pa nos gobernantenan por 
biaha rond di mundo sin ningun logro. Pueblo no mester lubida e contract di Eagle 
LNG cu ta scondi y pueblo mester lubida riba e proyecto di hidrogeno cu lo yega aki 
banda na 2050. Otro mentira mas di nos minister encarga cu labor, energia y inte- 
gracion. 


Dia 21 di juni 2023, 21 banco a crash na Merca esey ta duna nos un indicacion cu 
e situacion financiero mundialmente ta birando pio. Europa y Merca ta den un rece- 
sion. Segun nos por a compronde kier introduci e dollar digital pa dia 4 di juli 2023. 
Nos ta den e tormenta perfecto y nos por ta sigur cu Aruba lo sinti efecto di esaki. 
Nos di partido Curpa ta sigui bisa cu nos isla no ta prepara pa locual lo pasa ora 
otro banconan cuminsa crash y ningun hende por saca placa ni swipe for di banco. 
Pueblo di Aruba laga nos prepara pa locual cu ta na caminda. Esaki ta e momento pa 
nos acerca mas cerca Dios. Fuera di esaki tambe tin scarsedad di cuminda mundial- 
mente. Riba e tereno di alimento Aruba no ta prepara tampoco. 


E momento a yega pa trece un cambio den gobernacion y haci un limpiesa completo. 
Partidonan politico tradicional no a sa di goberna nos isla y tampoco a sa di admin- 
istra placa di pueblo. For di momento cu minister no ta respeta e ley di comptabi- 
lidad ta duna nos di compronde cu nan ta haci nan mes doño di placa di pueblo 
y ta falta pueblo respet. Esaki ta pasa ora partidonan cu yen di promesa falso ta 
logra drenta gobierno y despues ta saca nan huña y ta cuminsa goberna manera 
un partido comunista y ningun hende por bisa nan nada. Dios su tempo ta perfecto 
y awor a yega e tempo cu nan lo sinti e consecuencia di tur gañamento. Ba sembra 
mentira y cosecha bo mentiranan awor. Pueblo di Aruba un gobierno sin Dios ta un 
gobierno sin husticia. Pueblo ta sufri inhusticia na man di e gobierno aki. Partido 
Curpa ta e unico alternativa. 


D 
iadomingo den oranan di atardi polis a wordo avisa 
di un auto cu a cay den lama, unda cu e Ferry Termi- 
nal di De Palm Island ta situa. Na yegada di polis nan a 
compronde cu lo ta auto di un trahado, esta un dama cu 
lo a bay cay den lama. Ta mustra cu e dama a logra sali, 
y pa e motibo eynan a solicita tambe pa ambulance.  Po- 
lis a tuma nota di e sucedido y cu e dama ta OK. Despues 
di esey nan bandona e sitio, unda cu compania di seguro 
mester a bay trata e caso. Na e sitio nos no por a mira e 
modelo di e auto, debi cu esaki no tawata visibel mas for 
di e barancanan. No ta conoci pa nos con e incidente aki 
por a sosode. Paramedico cu a yega na e sitio a atende cu 
e dama cu sigur lo a pasa den un susto di su bida. 


Auto a cay for di baranca 
y termina den lama 

D 
iabierna anochi polis ta wordo informa door 
di un automobilista cu chauffeur di un Hyun- 
dai H1 Van color blauw lo a maltrate, y aparente- 
mente kier of a dal’e cu e auto. Polis a busca e 
vehiculo, y ariba e caminda di Pos Abou pa Bush- 
iri a logra intercepta e Van color blauw. 


Den e Van tawata tin tres persona, dos hende 
homber y un dama. E victima a keda warda polis 
altura di Elmar Hato, unda cu un patruya lo a 
atende cu ne. 


Detencion 
Mirando cu e victima a entrega keho contra e 
chauffeur agresor, polis a bise su derechonan y 
a bay over na detene e chauffeur y e dama. Ki rol 
e dama a hunga den tur esaki no ta mucho cla. 


A pidi pa transportwagen cu a yega y a ta trans- 
porta e pareha hunto pa warda di Shaba. 
Motibo di dicho agresion polis lo tin di saca afo 
na warda. 
Polis a splica e victima su caminda pa cana. 


Dos persona deteni 


Despues cu probablemente nan kier of a dal hende cu auto 

D 
urante cuater dia intensivo, entre diahuebs dia 18 y diadomingo 
dia 21 di mei, practicantenan local y internacional di e arte marcial 
Kyokushin a uni forsa y conocemento den un camp di entrenamento na 
unda disciplina, dedicacion y desaroyo personal a resalta. 


Kyokushin Karate, cual ta conoci mundialmente como “the strongest 
karate,” ta caracterisa pa su entrenamento fisico riguroso y disciplina 
mental. Ademas, e ta incorpora e concepto di “full contact sparring,” 
den dojo (e sala na unda nan ta practica), pa fortifica e habilidadnan 
fisico y mental di e practicantenan. 


E camp aki, organisa door di IFK Aruba den colaboracion cu Tokon Dojo, 
a presenta un programa diverso y completo. Esaki a inclui entrenamento 
den dojo, pero tambe den naturalesa, riba nos beachnan espectacular 
manera Andicuri, durante salida y bahada di solo, y primordialmente e 
practica di Kyokushin den su forma di mas puro y tradicional. 


E participantenan local y esunan cu a bin for di exterior a ricibi instruc- 
cionnan di calidad halto brinda pa Shihan Michael Monaco. Shihan 
Monaco tin e grado sumamente halto di “8ste dan” y ademas tabata 
un studiante directo di dos gran figura den mundo di Kyokushin Karate: 
Sosai Mas Oyama, kende a funda Kyokushin Karate y tabata un maestro 
renombra, y Hanshi Steve Arneil, kende a sirbi como un di e instruc- 
tornan principal den e organisacion di Kyokushin cu Sosai Oyama a 
establece, te ora cu el a crea su mesun organisacion, International 
Federation of Karate - Kyokushin (IFK), na 1991. 


Ademas di Shihan Monaco, instruccion a wordo brinda door di Shihan 
Sean Schenker di New York, cu tin un grado di “5de dan,” y nos experto 
local, Shihan Dr. Gregory Laclé, cu igualmente tin un grado di “5de dan”. 


Durante e camp tambe a tuma luga examen bou supervision di Shihan 
Monaco. Esaki tabata un honor sumamente special, como cu awendia 
ta masha dificil pa pasa un examen dilanti di un studiante directo di 
fundado Sosai Oyama. Esnan cu a pasa nan examen exitosamente 
tabata: 


Sensei Zairo Ruiz (3de dan) - Aruba 
Senpai Greg Helder (1ste dan) - Aruba 
Derek Schenker (3de kyu) - USA 


Tokon Dojo ta existi pa hopi aña na Aruba y awor ta bou liderazgo di 
Sensei Zairo Ruiz (3de dan) y Senpai Brian Marchena (1ste dan). E 
lesnan ta ser duna tanto na mucha como adulto riba dialuna y diahuebs 
den e gymzaal di Prinses Amalia Basischool. Importante pa menciona 
ta cu e dojo ta sigui aplica e mesun balornan di disciplina y respet cu 
ta origina for di e lesnan di Shihan Frankie Kuiperi (dfm) y tin como 
meta principal pa pasa e conocemento di Kyokushin pa un y tur. Tokon 
Dojo ta afilia internacionalmente na Internationa Federation of Karate 


Exitoso IFK Aruba Kyokushin Camp 2023: 


Un evento di entrenamento y desaroyo den arte marcial 


(Kyokushin) y ta sigui e curriculum cual ta ser 
uza internacionalmente den mas di 65 pasi rond 
di mundo. 


Pa organisa un camp asina sigur ta un logro 
grandi pa mundo di karate na Aruba y special- 
mente pa tur esnan cu ta amante di Kyokushin. 
Pabien na tur cu a haci esaki posibel. Si bo ta 
interesa pa sa mas of tin cualkier pregunta over 
di Tokon Kyokushin Dojo, bishita nan pagina di 
Facebook of Instagram. OSU! 

‘P 
eriodistanan pa un Dia’ di diabierna 23 di juni tawata 
Ailani Perez, Skylee Tromp, Kaylee Croes, Luna Basu- 
ari Quiroz, Lishaina Kock y Ciara Winterdaal. Contento e ho- 
bennan a drenta e sala di conferencia di Gobierno di Aruba 
acompaña pa mayornan. 


E presentadora den Conferencia di Prensa di Gobierno di 
Aruba, señora Sandra Croes, a splica e muchanan, cu 
tawata hopi ansioso pa scucha, e proceso di cada confer- 
encia di prensa di Gobierno. Sandra a splica e muchanan cu 
na principio e tawata bira un tiki nervioso pasobra tawata 
un trabou nobo y diferente na loke semper e tawata haci. 
Sandra ta gradua pa dokter assistent na Hulanda cual profe- 
sion el a traha y eherce masha poco. Desde cu el a regresa 
Aruba, el a pasiona pa e mundo di medionan di comunica- 
cion y presentacion y tin un trayectorio largo pa mas di 15 
aña. Sandra a conseha e muchanan cu tur loke nan cuminsa 
haci den bida, semper hacie cu amor y orguyo pasobra asina 
so lo vence e miedo di haci algo nobo. 


Pa e siman aki, e periodista invita ta Aldric Werleman di 
TeleAruba. Aldrick tin 27 aña trahando den e mundo di 
Television na Aruba. El a studia “Liberal Arts”na Merca. 
Despues di su estudio, Aldrick a traha den canalnan di 
television como editor di noticia, productor di noticia na 
Papiamento, Ingles y Spaño, graphic designer, programanan 
special, reportahe special, noticia internacional durante 
Covid, y a percura tambe pa e New Look di Telenoticia. Na 
2016, Aldrick a a cuminsa realisa un noticiero completo na 
Spaño, “Primera Plana con Alejandra Forero”. Na aña 2021, 
Telearuba a nombra Aldrick como director di Telenoticia 
y hunto cu Andrew Vrolijk, ta dirigi e departamento cu ta 
consisti di un team di 9 persona. Patrick a expresa na e 
muchanan cu periodismo ta hopi importante pa nos comu- 
nidad. E ta un herment pa uza pa informa un comunidad 
corecto, obhetivo, transparente cu ta permiti pa uza inves- 
tigacion y creatividad pa realisa storianan, noticia cu ta keda 
veredicto y ta mantene nos tur bon informa. Aldrick cu tur 
pasenshi a prepara e muchanan pa e Conferencia di Prensa 
cu Prome Minister y a guia nan con pa haci nan pregunta. 


Algo cu nos Periodistanan pa un Dia a keda hopi contento ta 
nan encuentro cu Prome Minister Evelyn Wever-Croes den 
sala di Conseho di Minister y tur a keda hopi impresiona y 
feliz di a conoce Prome Minister y di e splicacion di e trabou 
di Gobierno y e decisionnan importante cu ta wordo tuma 
den e sala di Conseho di Minister. 


Despues di nan bishita den Sala di Conseho di Minister y 
Oficina di Prome Minister, e Periodistanan pa un Dia a 
regresa den e sala di conferencia na unda cu a tuma luga e 
Conferencia di Prensa Hubenil. Aki, un pa un, e muchanan 
a haya e oportunidad pa haci nan preguntanan na Prome 
Minister. 


Cu placer Prome Minister a scucha y contesta cada pregunta 
di nos periodistanan hoben. Preguntanan cu a varia di bida 
personal, estudio, profesion y conocemento general. Y na 
final, Prome Minister a indica cu e intencion di e Proyecto 
Periodista pa un Dia ta pa nos muchanan cera conoci cu e 
trabou di periodistanan na Aruba. Y tambe, pa encurasha 
nos mucha e habilidad pa haci cua pregunta cu nan kier, 
den e caso aki, na Prome Minister. Y nan tin derecho pa haya 
contesta. Pa e motibo aki tambe, e Conferencia di Prensa 
Hubenil aki tawata live via TeleAruba y Pagina di Facebook 
di Gabinete Wever-Croes. 


Prome Minister ta gradici tur esnan cu a haci ‘Periodista 
pa un Dia’ posibel y un exito. Danki tambe na señor Aldrick 
Werleman di TeleAruba pa su tempo pa splica nos muchanan 
mas di e trabou aki. Danki na TeleAruba cu a partner cu 
nos den e Proyecto aki. Danki na e mayornan pa permiti 
nan yiunan participa y danki special na nos muchanan cu a 
participa. 


Prome Minister Evelyn Wever-Croes: 


‘Periodista pa un Dia’ ta encurasha nos muchanan e 
habilidad pa haci cua pregunta cu nan ta desea di haci 

D 
iabierna merdia Minister di Tur- 
ismo y Salud Publico sr. Dangui 
Oduber tabata na ImSan. Aki e man- 
datario a presencia e bunita momen- 
to caminda cu dr. Rajnherc a duna e 
bon noticia na full e team di ImSan cu 
nan a logra haya nan preliminary Gold 
Seal of Approval accreditation di Joint 
Commission International (JCI). 


Durante tur e añanan cu a transcuri 
ImSan a traha hopi duro pa logra 
e acreditacion di JCI. Un reto cu a 
cuminsa bou di Gabinete Wever- 
Croes1 caminda hopi inversionnan 
a tuma luga asina Minister Oduber a 
trece dilanti. Minister Oduber desde 
principio a sostene ImSan y a percura 
pa aproba e financiamento di nan 
masterplan. 


E acreditacion di JCI aki lo habri posi- 
bilidadnan nobo pa ImSan por sigui 
crece y mehora e calidad di cuido 
na Aruba y explora turismo medico. 
ImSan lo ta e prome hospital acredita 
den ful e region di Caribe Hulandes. 
Na mundo tin un total di 1000 insti- 
tuto den 70 pais cu tin e acreditacion 
aki. Dentro di 10 dia despues di 23 
juni Aruba tambe lo ta formando parti 
di e grupo aki. 


Aruba sigur ta orguyoso di e logro 
aki, Minister Oduber ta manda felici- 
tacion na e management, e staff y ful 
e personal pa e excelente trabou di 
cuido y servicio cu a haci e acredita- 
cion aki posibel. 


Minister Dangui Oduber lo sigui 
duna tur cooperacion na ImSan y 
tambe Hospital HOH pa asina percura 
pa mehoracion di cuido, calidad y 
servicio. 


Minister Dangui Oduber: 


Pabien ImSan cu un logro grandi pa cuido 
medico cu e preliminar JCI Accreditation 

C 
uminsando Dialuna 3 di Juli di 7 - 
9pm na Ateliers ‘89 Punto Di Beyas 
Arte Aruba. Cada tanto tempo Ateliers 
‘89 ta organisa un workshop di tal cali- 
ber. Un master class den arte contem- 
poraneo di Caribe y con esaki ta in- 
tegra den e arte y su comercialisacion 
grandi internacionalmente. 


Ta p’esey mes ta un momento hopi 
importante cu nos ta pasando aden. Pa 
e motibo aki nos ta urgi tur artista pa 
bin participa na e workshop aki. Pa bo 
mes por evalua y engrandece bo obra 


actual di arte riba e nivel Caribense 
y internacional. Tambe Terese ta un 
curador historiador y Artista cu una 
bes e conoce bo obra y abo mes den 
persona por promove bo na un Bienal, 
exposiciona 
nan 
internacional 
o 
momento cu e mes tin cu redacta riba 
e arte contemporaneo internacional 
mente di Aruba y Caribe. 


P’esey mes bin Dialuna 3 di Juli y 
participa na workshop aki. 
Yama na 56564613 of manda un e-mail 
na elvis@ateliers 89.org. 


D 
en Indian Rock Gardens a tuma luga e grad- 
uacion 2023 di e alumnonan di e klasnan 6A 
y 6B. E team di maestronan, mayornan y per- 
sonal di Maria School presente a gosa cu entu- 
siasmo e entrega di certificado na cada alumno. 
Tawata e director adhunto Janine Hermans hun- 
to cu maestronan Kathy Boezem y Marvin Vrolijk, 
cu a haci entrega di e certificado na tur alumno. 
Den su speech sra. Hermans a gradici tur mayor 
y alumno pa e confiansa den Maria School. Tam- 
be el a desea cada un di nan tur clase di exito 
den futuro. E dos klasnan a presenta nan baile 
y cantica di despedida. E baile tawata dirigi pa 
e alumno Niurick Werleman di Popcorn Dancers. 
Musica tawata di DJ Alvin. Maestro di ceremonia 
tawata maestro Addonsito Croes. 


Ateliers ‘89 


Ultimo dianan pa inscribi pa e interesantisimo workshop 


Graduacion 2023 di Maria School 

D 
iabierna President di Palestina, 
Mahmoud Abbas, lo presenta un 
peticion na Nacionnan Uni (N.U.) pa 
pidi reconocimento di Palestina como 
un estado miembro cu tur derecho di 
e organisacion. Manera ta di spera, tur 
paisnan Arabe ta apoya e peticion pa e 
pais haya e reconocimento cu e ta pidi. 
Pero con e paisnan ta pensa di e Pal- 
estinonan? Nan ta duna e Palestinon- 
an full reconocimento manera e pais ta 
exigi na N.U.? Mi kier comparti un ex- 
periencia personal cu mi tabatin tempo 
cu mi tabata traha na Saudi Arabia. 
Na aña 1973 mi tabata empleado di 
Exxon presta na Aramco y staciona den 
e ‘headquarter’ na Dhahran. Aramco, 
e tempo ey, tabata un consorcio di 
Exxon, Mobil, Socal (Standard Oil of 
California) y Texaco. 


Yasser Arafat tabata lider di PLO, conoci 
pa su actonan di terorismo, incluy- 
endo, of especialmente pa, e atake riba 
e atletanan Israeli na Munich e aña 
anterior (1972). Tabatin Palestino cu 
tabata traha den oficina y na scol na 
Dhahran y, mi a descubri, tur tabata 
Palestino Cristian. 


Aparentemente, aunke e gobierno 
Saudite ta e protector di mundo 
musulman, e no tabata duna permiso 
na Palestino musulman pa traha aya. 
E famia real di Saudi Arabia tabata 
considera nan demasiado peligroso y 
no tabata confia nan. 


Mi señora (d.f.m.) y ami a conoce un 
pareha Palestino (wak e foto) di cual e 
señora tabata duna les na muchanan 
den ‘Zondagschool’ di un kerki protes- 
tant na Dhahran. Mi dos yiu muhernan 
cu tabata asisti American Commnity 
School (ACS) di Beirut tabatin hopi 
duele cu e Palestinonan cu tabata biba 
den pobresa teribel na Lebanon. Te 
hasta nan a participa den un accion di 


ACS pa drecha y pinta un scol den un 
pueblo Palestino masha, masha pober 
cerca di Beirut. Cu e actonan di nos 
yiunan como referencia, y nos propio 
sentimentonan fuerte, nos por a forma 
un bon amistad cu e pareha. 


Dia cu e ruman di e señora a bin pasa 
vacantie na Dhahran (e tabata studiante 
di un universidad renombra na Paris), 
nos kier a invit’e pa bay landa cu nos 
na e bunita beach di Ras Tanura. Pa nos 
sorpresa, nos a tende cu Palestinonan 
Cristian a haya pemiso pa traha na 
Dhahran y pa bishita otro pueblonan 
den e pais, pero nan, ni miembronan 
di nan famia, no tabata permiti pa bay 
Ras Tanura ni otro lugarnan caminda 
tin refineria of produccion di petroleo. 
E desconfiansa tabata yega asina leu! 


E gobierno Saudite tabata duna 
respaldo moral y financiero na e activ- 


idadnan di Yasser Arafat y su PLO cu 
tabatin como un di su metanan prin- 
cipal e destruccion completo di e pais 
Israel, pero na e Palestinonan, ‘mafiish’, 
nada di reconocemento di igualdad. 


Ta mas di 40 aña pasa, pero di loke mi 
por lesa, poco a cambia den e politica 
di e pais Arabe pa cu e hendenan 
Palestino. Miyones di dollar ta bay pa 
nan, basta nan keda leu! 


Clyde R. Harms Sr. 


E pais Palestina – E pueblo Palestino 


Pareha Palestino Cristian tabata traha y biba na Dhahran, Saudi Arabia pero no 


tabata permiti bishita e beach di Ras Tanura pasobra aya tabatin refineria. 


www.awemainta.com 

Fortaleza pa Famia 


YA nada no por wordo scondi, ni politica por wordo hunga, nos hubentud mester di ayudo, nos hubentud tin mester di 
Dios. 


*** Cada crimen cu wordo cometi, cada hoben cu wordo asesina cu arma di candela of no, ta un muestra cu nos ta leu for 
di e caminda di bondad cu nos mester ta. 


No ta tempo pa wak kico ta pasando den otro pais, of compara nos mes cu e fenomeno mundial, bisando cu ta tur caminda 
ta mesun cos esey ta un mentira, laga nos no compara nos mes cu otro pais pero laga nos busca cara di Dios. Pasobra 
awendia ta facil pa mira maldad, malicia, inmoralidad, crimen, y otro tipo di bagamunderia abominabel tuma luga y acepta, 
apoya, sconde, manipula, y no reconoce e falta di Dios su presencia den nos hogarnan. 


Ora nos mira cara di e hobennan cu ta comete crimen, nos ta haci un pregunta, cu por ta , bo ta keda straña. 
* Cuanto hoben mas tin den e situacion aki ta cana rond? 
* Cuanto arma a cay den man di hobennan? 
* Dicon crueldad a aumenta asina tanto bao di hobennan? 
* Kico un hoben ta sinti ora e mata otro hoben. 
Acaso ta nos so ta ripara cu e isla aki tin un urgencia, pa yega na Dios? 


Den un temporada cu a pidi entrega di arma, e uzo di arma di candela a aumenta, ningun hende no tin mester di ta un 
experto criminologo pa nota esey, E cos a bira manera un pelicula. 


Ban pone un banda tur politica. 
Ban pone un banda tur tiramento di falta riba otro, no sinta wak ta yiu di ken, of cual bario. 
Tampoco si e tin scol of no, of e ta bini di famia kibra, of su tata nunca no a crie, of e tin problema mental cu e no por 
responsabilisa su mes pa su actonan. Pero ban presenta dilanti di Dios pa ayudo, pasobra manera ta conoci pa nos tur 
cu ta despues cu un hoben comete un crimen, tur locual ta su situacion mental ta sali na cla y haya un nomber cientifico. 
Mientras cu e no comete un barbaridad cruel cu arma di candela ningun hende sa su condicion mental. 


Tin hopi manera di rechasa Dios, y un di nan ta cu ora nos tende cu ta solamente Dios por yuda, nos ta keda sin acudi, door 
cu diabel ta hinca den cabes di hende cu ta religion, ta religioso, ta cos di misa, nan kier cambia bo, pero keda manera bo 
ta. Esey ta e mentira mas grandi cu diabel por hinca den cabes di hende, y mas aun ora otro nan cu mester sa miho ta uza 
esey como capa pa mantene hende den scuridad. Dios t’ey pa tur esnan cu ta kere cu te ainda e por tene misericordia di 
nos hubentud, di famia, di matrimonio, y rek Su man y yuda nos. 


Mescos cu pa hopi aña wega politico y religioso ta wordo hunga cu adiccion, y mira awor te na unda nos ta, awor aki tambe 
mesun wega ta wordo hunga cu criminalidad bao di hubentud. Nos ta laga esaki pa tur hende reflexiona y corda riba locual 
Dios a bisa; 


*Si Mi pueblo, cu ta wordo yama na Mi nomber, 
*Humiya nan mes, y haci Oracion, y busca Mi cara. 
*Y, bira for di nan Mal camindanan, e ora ey lo Mi tende for di cielo, y lo pordona nan pica, y cura nan tera (2 Cronicanan 
7:14). 


Sinceramente, Pastor Marcel Balootje 


Ban uni y haci oracion, pa Dios para e 
ola di violencia bao di nos hubentud 

WILLEMSTAD - Corte di prome instancia diabierna a dicta 
sentencia den e caso di 4 Venezolano gara cu droga den 
awanan internacional. Ta trata aki di Hernandez Garcia (27 
aña di edad), Gonzalez Gomez (23 aña di edad), Placencia 
Salazar (32 aña di edad) y Malave Vargas (di 36 aña di edad). 
Tabata dia 25 di juli 2022 cu nan tabata riba lama, nan 5 
cu e cantidad di 1.619 kilo di cocaina, pero Warda Costa 
Hulandes, hunto cu un autoridad Mericano a persigui nan 
finalmente, anto a tira e capitan mata. 


Tratamento di e caso den sala di corte a coy un buelta 
bastante emocional na momento cu abogado mr. Eldon 
‘Peppie’ Sulvaran a mustra cu autoridadnan a faya (*) Cu 
nan deber di traha proces-verbaal di e suceso, (*) Cu uzo 
desproporcional di violencia na momento di detencion di 
Venezolanonan. Den sala di corte por a mira loke a pasa riba 
lama y segun abogado mr. Eldon ‘Peppie’ Sulvaran absolu- 
tamente no ta berdad cu un di e Venezolanonan, esta e 
capitan, a menasa cu schroefdraai y cu esey tabata e motibo 
pa e autoridad Mericano na bordo di e barco di warda costa 
Hulandes, tir’e mata. 


Aki ta trata puramente di uzo di violencia di un forma 
desproporcional e abogado a argumenta durante e trata- 
mento. Mas aleu ta sigui bisa cu e proces-verbaal ta traha 
despues, anto no dor di e militarnan mes cu a presencia e 
suceso y ta mentiroso ya cu acusacionnan haci no ta cuadra 
cu e imagennan di video. Tambe e abogado ta referi na dife- 
rente palabranan insolente, humiante y menasante expresa 
durante e aresto cu a tuma luga, cu no tabata na nodi y cu 
di ningun manera no ta aparece den e proces-verbaal traha 
hopi despues dor di Casbergen, kende no tabata presente. 
Abogado mr. Eldon ‘Peppie’ Sulvaran a bisa cu insistencia 
cu e proces-verbaal su contenido ta dudoso, e ta mentiroso, 
pues no por tum’e na serio ya cu e ta patapata di mentira y 
falta di detayenan esencial di e suceso. 


Corte sinembargo a referi na e imagennan di video cu ta 
mustra minuut pa minuut tur loke a pasa y ta cuadra cu e 
proces-verbaal cu Casbergen a presenta. Corte ta di acuerdo 
cu e abogado cu a bisa cu e imagennan di video no ta mustra 
2 telefon, 2 mashin di arma di candela ni tampoco e GPS cu 
e acusadonan Venezolano lo a trata di benta den lama. 


Tampoco corte ta acuerdo cu e capitan Venezolano a keda 
tira mata lo a ataca un di e militarnan cu a subi na bordo di e 
Go Fast cu schroefdraai. E hecho cu e abogado a argumenta 


cu a uza violencia desproporcional den bista di corte tambe 
ta cuadra, pasobra no tin ningun indicacion cu e capitan 
cu nan a tira mata ni e otro tripulantenan kier a uza arma, 
al contrali a mira e capitan benta arma di candela na lama, 
anto esey mesora ta contradeci e ponencia cu e Venezolano 
lo tabata violento. 


Sinembargo e situacion relaciona cu morto di e capitan, 
segun corte no ta e ‘issue’ cu a keda trata y si ta asina cu 
por proba cu e Venezolanonan a viola e lei di droga ya cu a 
gara nan cu e cantidad di 1.619 kilo pa cua cada uno a haya 
e castigo di 9 aña di prizon. 
Final di e cuenta aki ta cu e Venezolanonan y of abogado 
mr. Eldon ‘Peppie’ Sulvaran lo bay den apelacion contra di e 
sentencia. 


8 aña di prizon pa Venezolanonan detene cu 
droga pero Mericano a tira un di nan mata 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 
Jahaira M.J. Webb-Rasmijn 
Mihor conoci como: “Jaja” 
*26-12-1983 - †18-06-2023 


Acto di despedida lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Ta participa fayecimento di: 
Marie D. Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


The LORD is my shepherd; I shall not want. 
2 He makes me lie down in green pastures. 
He leads me beside still waters. 
3 He restores my soul. 
He leads me in paths of righteousness 
for his name’s sake. 
With deep sorrow we announce 
the passing of our beloved: 


Navilia Rufinay Adolfo 
*10-07-1926 †21-06-2023 


Date and place of funeral will be announced later 


WILLEMSTAD - E ciudadano Richelon S di 27 
aña di edad diabierna a presenta den sala di corte 
pa responsabilisa actonan castigabel cu el a keda 
acusa di dje. Pa cuminsa un di e acusacionnan ta 
posesion di marihuana dia 26 di september 2022 
na e cantidad di 33 gram. E siguiente acusacion 
contra di Richelon ta cultivo di marihuana durante 
e periodo 1 di juni 2022 pa 27 di september 2022 
na e adres Caya Sobre Cama y aki ta trata di 64 
planchi di marihuana. E otro acusacion contra 
di Richelon S ta traficacion di droga durante e 
periodo ariba menciona. Pa su defensa Richelon tabatin abogado mr. S.F. 
Osepa, siendo e fiscal ta señora mr K. Hara, kende a demanda un castigo 
di trabou di 80 ora ya cu e acusacionnan 1 y 2 a keda legalmente y convin- 
sentemente proba. Pero cu Richelon lo ta trafica den droga no a keda proba. 
Hues mr. Sigmar Carmelia a dicta e sentencia conforme e demanda di fiscal, 
esta un castigo di trabou di 80 ora. 


Otro punto di Alex Rosaria: 


Gremio politico a tapa cara pa 
desigualdad y discriminacion 


WILLEMSTAD - Alex Rosaria den su ensayo super critico di formacion y 
ehecucion di mandatarionan den nan tarea a toca un tema sensitivo pero 
cu tin tur cos di haber cu democracia y trato igual di hende. Pa e autornan 
di Landenpakket Corsou cu ningun no a lesa practicamente tin nada riba e 
tema di e deficit democratico. 


Como ehempel Rosaria ta mustra cu den nos democracia te ainda ta legal pa 
trata ciudadanonan di forma desigual y discriminatorio basa riba nan orien- 
tacion sexual. Miembronan dje grupo di habitante di orientacion cu no ta 
hetero, e grupo LGBTQ, ta ciudadanonan di segunda categoria pero ningun 
hende ta reclama e situacion aki. Rosaria ta señala cu nos por resolve e 
deficit aki pero no ta saca un dede pa resolve esaki. 


E situacion aki ta pon’e corda riba e fanaticonan racista cu tabata apoya 
sclavitud y ta contra igualdad pa muhe, no-catoliconan y hende di rasa preto. 
Awendia ta e gruponan cristian radical peligroso cu ta apoya e coalicion aki. 
Nan meta ta pa kibra poder hudicial pasobra e presidente ta di otro orien- 
tacion cu nan. Mientras tanto ta reina un silencio di sepulkro ora ta toca 
e tsunami di homosexual y pedofil perverso den nan misa y nan secta. Y 
masha importante: no ta evalua e evaluacion hudicial di Corte riba leinan cu 
parlamento a traha. Un dje vupanan dje construccion aki tabata e lei 80/20. 


Richelon S, sentencia na 
80 ora castigo di trabou 

Pero esnan cu confia den señor 
lo haya forsa renoba, ma lo bula 
bay ariba cu hala manera Aguila. 
Nan ta cana sin cansa, 
nan ta cana sin perde rosea. 
- Isaias 40: 31 


Cu dolor na nos curason nos ta participa 
fayecimento di nos ser stima: 


Ana B. 
Calderon Mendez 
Cariñosamente yama “Anin” 
*14-12-1969 - †21-06-2023 


Na nomber di su: 
Mama: Carmen Mendez 


Tata: † Marco Calderon 


Yiu: Dana Paola Calderon 


Rumannan: 
Josefina Calderon 
Darwin Escobar 


Rumannan di criansa: 
Raisa Perreira 
Anadircia van Schie 
Carmen Mendez 
Catharine Hernandez 
Gabriel Mendez 
Altagracia Amparo 
Cristina Mendez 
Morena 
Ferrer Alvarez 


Omo y tanta: 
Famia na Colombia 
Famia na Republica Dominicana 
Juana Mendez 
Maldonado de los Santos 


Sobrino(a)nan: 
Asly Cabrera, Ana Luisa Ceballos, Raiden 
Roan Ceballos, Alejandra Perreira, Sheymark 
Monticeuex, Lía Escobar, Mía Escobar, Shemar 
Monticeuex, Luis Andres Mendez, Johnferrier 
Alvarez, Anueri Gonzalez, Naïma van Schie, 
Maxwell van Schie 


Primo(a)nan: 
Famia Escobar 
Famia nan na Republica Dominicana 


Ta invita pa acto di entiero cual lo tuma lugar na 
Aurora Funeral home diamars 27 di juni 2023 di 
2’or pa 4’or di atardi. Despues lo sali pa Santana 
Central Sabana Basora. 


Condolencia lo tuma lugar na Aurora Funeral 
Home dialuna 26 di juni 2023. Di 7’or pa 9’or di 
anochi. 


Disculpa nos si den nos tristesa nos por a lubida 
algun famia of conocir. 


Senjor ta mi Wardador, 
mi n’ tin falta di nada, 
den kunuku di yerba Bèrdè 
E ta pone mi sosegá 
E ta hiba mi na awa trankil, pa mi bolbe haña 
forsa. 


Cu Honda Pena, Pero Gradecido pa tur Locual e 
la significa pa nos, 
Nos ta anuncia Fayecimiento di 


Sra. Viuda Thomasina 
Theodora Limonier-Croes 


Na un Bunita Edad 91 Anja 
“Mama China, Ma China of Doedoe” 
*1 April 1932 - †16 June 2023 


Na nomber di 
Su Mayornan: † Porfilio y † Lucia Croes 
Esposo: † Hildo Limonier 


Yiunan: 
Mario “Mai” Limonier y Glenda Limonier Dijkhoff 
Viudo Francisco “Frans” Limonier 
Frida Orman Limonier y Clyde Orman 
Edwin “Eddy” Limonier y Wendy Boutier 
Florencia “Mary” Limonier 


Manera yui: Esther “Tette” Dirksz y Famia 


Nieto y Nietanan: 
Jolitza Limonier 
Marion y Judmira Limonier 
Janine Limonier y Robert Tromp 
Norman Orman y Yeniree Penja 
Hildomar Limonier y Rishelline Slagt 
Windy Joung y Shandra Vrolijk 
Glenmar Limonier 
Jamyson Limonier y Jaim Tobing 
Randy Joung 
Jermain Limonier y Kaylee van Dongen 


Su Bisanieto y Bisanietanan: 
Kayley Wernet, Dayomar Limonier, Jayron Tromp, 
Nayira Orman, Dayler Limonier, Naomar Limonier, 
Nayree Orman, Naylie Orman, Yasira Acta. 


Mama di su Bisanieto nan, Dajana Semeleer 


Tur su Ruman nan den Feliz Memoria 


Su Cuñanan: 
Viuda Norma Croes y Famia 
Antonia y Santiago Erasmus y Famia 


Su Subrina y Subrino nan, Prima y Primo nan, 
Comer y Comper nan y su Iha nan. 


Famianan: 
Croes, Limonier, Dijkhoff, De Cuba, Orman, 
Boutier, Joung, Quandus,Vrolijk, Hernandez, 
Loopstok, Kelly, Alias, Lampe, Hazel, Figaroa, 
Willems, Dammers, Daal, Herms, Fingal, Wever, 
Kock, Tromp, Dirksz, van der Biezen. 


Ta invita demas famia, tur amigo, bisiña, 
conocirnan, pa acto di Despedida cual lo 
tuma lugar diamars dia 27 di juni 2023 na Aurora 
Funeral Home, di 9:00 am pa 11:00 am 


Acto di Cremashon lo tuma lugar den Seno 
Familiar. 


Nos disculpa si den nos momento di tristesa nos 
por a lubida un ser keri. Nos ta lamenta di no por 
ricibi bishita di Condolencia na Cas. 


Enbes di flor of krans lo tin un box di donacion pa 
Cas di Machi 


Uw woord is een stralend licht, 
dat mij de weg door het leven wijst 
Psalmen 119:105 


Cu hopi tristesa pero conforme cu boluntad 
di Dios nos ta anuncia cu a bay laga nos den 
brasa di Señor 


Johannes Hendrik 
Oudshoorn 
mihor conoci como “Hans” 
*8 October 1961 - †22 juni 2023 


Casa: Etwina Oudshoorn-Lugo 


Yui: Jonathan Oudshoorn 


Yui di criansa: Stephanie Wernet 


Nieto(a)nan: 
Mariangel Wernet 
Jonalienne Wernet 
Kelvin Willems 


Mama: Thea Oudshoorn-van Amelsvoord 
Tata: Johannes Oudshoorn 


Rumannan: 
Yolanda y Tom van der Schans-Oudshoorn 
Sylvia y Aldo Kolenbrander-Oudshoorn 
Anton y Maaike Oudshoorn-Poelsma 


Suegra: †Maria Lugo-Dirksz 


Suegro: Belen Lugo 


Swa y cuñanan: 
Carmen Lugo y Rolando Hoek y yui 
Marcelia Lugo 
Elivia Lugo y yuinan 
Beltran Lugo 
Juan Roberto Lugo 
Maria Guadalupe Lugo y yui 
Enrique Lugo y yuinan 
Bernardo Lugo y yuinan 
Omaira y Jan Hendrik Flanegin-Lugo y yuinan 


Subrino(a)nan: 
Mitchel van der Schans, Thirza van der Schans, 
Larissa Kolenbrander, Moïsha Kolenbrander y 
Rick Oudshoorn 


Ihanan: 
Tilly Quintana, Geramy Chiquito, Noa Lugo y 
Mariangel Wernet 


Tanta y omonan, primo(a)nan, amigo(a) 
nan, conocirnan y demas famia Oudshoorn, 
Lugo, van Amelsvoord, van der Schans, 
Kolenbrander y Poelsma 


Ta invita pa acto di despedida cu lo tuma 
lugar diaranson dia 28 di juni 2023 na Aurora 
Funeral Home di 9or pa 11or di mainta. 


Acto di cremashon lo tuma lugar den seno 
familiar. 


Despues di cremashon no ta ricibi bishita di 
condolencia na cas. 


Nos ta disculpa si den nos tristesa nos por a 
lubida cualkier persona 


